CELEX: 52011PC0316
Language: lt
Date: 2011-06-01
Title: Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi dešimtajame Konvencijos šalių konferencijos susitikime

|

52011PC0316

/* KOM/2011/0316 galutinis - 2011/0142 (NLE) */  Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi dešimtajame Konvencijos šalių konferencijos susitikime  

	AIŠKINAMASIS MEMORANDUMAS1. Migruojančiųjų laukinių gyvūnų rūšių išsaugojimo konvencija (dar žinoma kaip CMS arba Bonos konvencija) siekiama išsaugoti migruojančiųjų sausumos ir jūrų gyvūnų bei paukščių rūšis jų paplitimo areale. Tai tarpvyriausybinė sutartis, sudaryta pagal Jungtinių Tautų aplinkos apsaugos programą, kurią vykdant rūpinamasi laukinių gyvūnų bei augalų ir jų buveinių išsaugojimu visame pasaulyje. Europos Sąjunga yra CMS šalis nuo 1983 m. lapkričio 1 d.[1]2. Saugomos migruojančiųjų gyvūnų rūšys išvardytos Konvencijos I priede (nykstančios rūšys) ir II priede (rūšys, dėl kurių sudaromi susitarimai).3. Šalių konferencija yra sprendimus priimantis Konvencijos organas, turintis teisę vertinti migruojančiųjų rūšių apsaugos būklę ir prireikus iš dalies keisti Konvencijos I ir II priedus.4. Konvencijos XI straipsnyje nustatyta, kad priedų pakeitimus gali siūlyti bet kuri Konvencijos šalis. Priedų pakeitimas visoms šalims įsigalioja praėjus devyniasdešimčiai dienų po šalių konferencijos susitikimo, kuriame jis buvo priimtas, išskyrus tas šalis, kurios pasinaudoja išlyga.5. Dešimtasis šios Konvencijos šalių konferencijos susitikimas vyks 2011 m. lapkričio 20–25 d. Bergene (Norvegija). Siūloma, kad, atsižvelgiant į toliau pateikiamus argumentus, šiame susitikime Europos Sąjunga pasiūlytų iš dalies pakeisti Konvencijos I priedą, kad būtų sustiprinta dviejų plėšriųjų paukščių rūšių – Falco cherrug ir Falco vespertinus – apsauga visame jų paplitimo areale, taip pat ir už ES ribų: 1) šių paukščių rūšių įtraukimas yra moksliškai pagrįstas; 2) toks įtraukimas dera su ES teisės aktais; 3) Europos Sąjunga yra įsipareigojusi bendradarbiauti tarptautiniu mastu biologinės įvairovės apsaugos klausimais. Pateikus tokį pasiūlymą Europos Sąjungos teisėje nieko keisti nereikėtų, nes ES teisėje (visų pirma Paukščių direktyvoje[2] ir Buveinių direktyvoje[3]) jau nustatyta atitinkama šių rūšių apsauga.6. Todėl Taryba turi priimti sprendimą, kuriuo būtų nustatyta pozicija dėl pakeitimo pasiūlymo, kurios Europos Sąjungos vardu turi būti laikomasi dešimtajame šalių konferencijos susitikime.7. Konvencijos sekretoriatas yra nustatęs, kad pakeitimų pasiūlymus galima pateikti iki 2011 m. birželio 23 d.8. Prieš dešimtąjį šalių konferencijos susitikimą Konvencijos sekretoriatas gali perduoti kitų šalių pateiktus Konvencijos I ir II priedų pakeitimo pasiūlymus, dėl kurių taip pat gali reikėti priimti sprendimą dėl pozicijos, kurios turi būti laikomasi Europos Sąjungos vardu.2011/0142 (NLE)PasiūlymasTARYBOS SPRENDIMASkuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi dešimtajame Konvencijos šalių konferencijos susitikimeEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 191 straipsnio 1 dalį kartu su 218 straipsnio 9 dalimi,atsižvelgdama į Komisijos pasiūlymą[4],kadangi:1.  Būdama Migruojančiųjų laukinių gyvūnų rūšių išsaugojimo konvencijos[5] šalis, Europos Sąjunga gali siūlyti Konvencijos priedų, kuriuose išvardytos saugomos gyvūnų rūšys, pakeitimus.2.  Šalių konferencija yra sprendimus priimantis Konvencijos organas, kuriam suteikti įgaliojimai apima ir teisę įvertinti migruojančiųjų rūšių apsaugos būklę ir prireikus iš dalies pakeisti Konvencijos I ir II priedus.3.  Atrodo, kad rūšių Falco cherrug ir Falco vespertinus įtraukimas į I priedą yra moksliškai pagrįstas, atitinka Europos Sąjungos teisę ir jos įsipareigojimą bendradarbiauti tarptautiniu mastu biologinės įvairovės apsaugos klausimais.4.  Dešimtasis šios Konvencijos šalių konferencijos susitikimas vyks 2011 m. lapkričio 20–25 d. Bergene (Norvegija).5.  Atsižvelgiant į šį susitikimą, siūloma, kad Europos Sąjunga pateiktų pasiūlymą šiame susitikime iš dalies pakeisti I priedą į jį įtraukiant Falco cherrug ir Falco vespertinus rūšis. Šie pasiūlymai bus perduoti Konvencijos sekretoriatui,PRIĖMĖ ŠĮ SPRENDIMĄ:Vienintelis straipsnisAtsižvelgiant į Migruojančiųjų laukinių gyvūnų rūšių išsaugojimo konvencijos šalių konferencijos dešimtąjį susitikimą, Komisija Europos Sąjungos vardu pateikia pasiūlymą iš dalies pakeisti Migruojančiųjų laukinių gyvūnų rūšių išsaugojimo konvencijos I priedą į jį įrašant Falco cherrug ir Falco vespertinus rūšis . Tokį pasiūlymą Komisija perduoda Konvencijos sekretoriatui.Priimta BriuselyjeTarybos varduPirmininkas [..] [1] 1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo, OL L 210, 1982 6 24, p 10.[2] 1979 m. balandžio 2 d. Tarybos direktyva 79/409/EEB dėl laukinių paukščių apsaugos, OL L 103, 1979 4 25, p. 1.[3] 1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos, OL L 206, 1992 7 22, p. 7.[4] OL C […], […], p. […].[5] 1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo, OL L 210, 1982 6 24, p.10.